# Erklæring om faktiske resultater vedrørende dækning af selskabs-kapital

## Til EKF og [navn på Finansieringsinstitut]

Vi har udført de arbejdshandlinger, som blev aftalt med Dem, og som er angivet nedenfor vedrørende KUNDE A.

De udførte arbejdshandlinger vedrører nedenstående virksomhed

|  |  |
| --- | --- |
| Navn | Navn på virksomhed |
| Juridisk persons CVR nr. |  |

Vores arbejde er udført i overensstemmelse med den internationale standard om aftalte arbejdshandlinger vedrørende regnskabsmæssige oplysninger og yderligere krav ifølge dansk revisorlovgivning (ISRS 4400 DK). Arbejdshandlingerne blev udelukkende udført for at hjælpe EKF til at vurdere, om KUNDE A er omfattet af EU’s definition på kriseramt virksomhed jf. EU-Kommissionens rammebestemmelser som vedtaget den 19. marts 2020 med senere ændringer (”Temporary Framework”) på tidspunktet for anmodning om COVID-19 lån.

Da nedenstående arbejdshandlinger hverken er revision eller review i overensstemmelse med internationale standarder om revision eller review og yderligere krav ifølge dansk revisorlovgivning, udtrykker vi ikke nogen grad af sikkerhed om, hvorvidt KUNDE A er omfattet af EU’s definition af kriseramt virksomhed jf. Kommissionens forordning nr. 651/2014.

Hvis vi havde udført yderligere arbejdshandlinger, revideret eller udført review af Bilag A i overensstemmelse med internationale standarder om revision eller review og yderligere krav ifølge dansk revisorlovgivning, kunne andre forhold være fundet og rapporteret til EKF og [navn på Finansieringsinstitut].

Vores erklæring er udelukkende udarbejdet med det formål, der er nævnt i denne erklærings første afsnit og til EKFs og [navn på Finansieringsinstitut] brug, og den må ikke bruges til noget andet formål eller videregives til nogen anden. Erklæringen vedrører kun de forhold, der er nævnt nedenfor, og kan ikke udstrækkes til at omhandle KUNDE A’s regnskab og bogføring som helhed.

|  |  |  |
| --- | --- | --- |
|  | Handling | Resultat |
| A | Vi har sammenholdt egenkapitalen (A) i bilag A med seneste reviderede regnskab for [20xx]. (Udvidet gennemgang er også tilstrækkelig) | Vi har fundet, at der er sammenhæng mellem Bilag A og selskabets seneste reviderede regnskab for [20xx]. |
| B | Vi har sammenholdt den gennemførte gældskonvertering (B) pr. [dd.mm.åååå] med registreringer hos Erhvervsstyrelsen. | Vi har fundet, at der er sammenhæng mellem Bilag A og registreringerne hos Erhvervsstyrelsen ved opslag på [www.cvr.dk](http://www.cvr.dk). |
| C | Vi har sammenholdt det skattefrie tilskud (C) pr. [dd.mm.åååå] med indbetaling i banken samt indhentet et underskrevet dokument fra tilskudsgiver som dokumentation. | Vi har fundet, at der er sammenhæng mellem Bilag A og det underskrevne dokument fra tilskudsgiver og indbetaling på selskabets bankkonto. |
| D | Vi har sammenholdt den gennemførte kapitalforhøjelse (D) i Bilag A pr. [dd.mm.åååå] med registreringerne hos Erhvervsstyrelsen ved opslag på [www.cvr.dk](http://www.cvr.dk) og påset, at pengene er indgået på selskabets bankkonto. | Vi har fundet, at der er sammenhæng mellem Bilag A og registreringerne hos Erhvervsstyrelsen ved opslag på www.cvr.dk og indbetaling på selskabets bankkonto. |
| E | Vi har sammenholdt det akkumulerede månedsresultat efter skat for perioden 01.01.2020 til 30.04.2020 [dato for seneste månedsregnskab] (E) i Bilag A med selskabets ureviderede perioderegnskab pr. 30.04.2020 [dato for seneste månedsregnskab]. | Vi har fundet, at der er sammenhæng mellem Bilag A og selskabets ureviderede perioderegnskab pr. 30.04.2020[dato for seneste månedsregnskab]. |
| F | Vi har sammenholdt egenkapitalen pr. 30.04.2020 [dato for seneste månedsregnskab] (F) i Bilag A med selskabets ureviderede perioderegnskab pr. 30.04.2020[dato for seneste månedsregnskab]. | Vi har fundet, at der er sammenhæng mellem Bilag A og selskabets ureviderede perioderegnskab pr. 30.04.2020[dato for seneste månedsregnskab]. |
| G | Vi har efterregnet den beregnede dækning af selskabskapitalen (G) i Bilag A og påset, at denne udgør over 50%. | Vi har fundet, at den beregnede dækning af selskabskapitalen i Bilag A er beregnet matematisk korrekt samt at dækningen udgør mere end 50%. |
| XX | Vi har [tilføj selv yderligere relevante handlinger på **egenkapitalbevægelser]** | Vi har fundet, [indarbejd beskrivelse af udført arbejde] |
| H | Vi har efterregnet alle totaler i Bilag A. | Vi har fundet, at de opgjorte totaler i Bilag A er beregnet matematisk korrekt. |

X-by, den 01.01.2021

**[Godkendt revisionsvirksomhed]**

CVR-nr. 33 96 35 56

Chef Chefsen

statsautoriseret/registreret revisor

MNE-nr. XXXXXXX